****

**NORSK PALLIATIV FORENING (NPF)**

**Årsrapport fra styret for styreperioden september 2022 til september 2024**

# ***Styret***

|  |  |  |  |
| --- | --- | --- | --- |
| **Verv** | **Navn** | **Yrke** | **Arbeidssted** |
| Leder | Bente Baklund | Sykepleier | VID vitenskapelige høgskole |
| Nestleder | Aart Huurnink (2022) | Lege | Stavanger kommune  |
| Nestleder | Ingebrigt Røen(2023-24) | Sykehusprest | St.Olavs hospital |
| Økonomiansvarlig | Per-Arne Jakobsen | Psykologspesialist  | Stavanger Universitetssykehus |
| Sekretær | Eva Saltrøe | Sykepleier | Bærum sykehus |
| Styremedlem | Sven Andrè Haug | Sosionom | Helse Bergen |
| Styremedlem | Bård Ottar Brekkan | Fysioterapeut | Bodø kommune |
| Styremedlem | Mathilde Johnsen | Lege | Bodø kommune |
| Styremedlem | Aart Huurnink(2023-24) | Lege | Stavanger kommune |
| Styremedlem | Sebastian Husby | Lege | Kalnes sykehus |

|  |  |  |  |
| --- | --- | --- | --- |
| **Varamedlemmer** | **Navn** | **Yrke** | **Arbeidssted** |
| Varamedlem | Ingebjørg Roel Bye | Sykepleier  | Levanger sykehus |
| Varamedlem | Anne Krogstad | Ergoterapeut | St. Olavs hospital |

|  |  |  |  |
| --- | --- | --- | --- |
| **Valgkomiteen** | **Navn** | **Yrke** | **Arbeidssted** |
| Leder | Trude Kristiansen | Sykepleier | Nordlandsykehuset |
|  | Fransis Odeh | Lege | Bodø kommune |
|  | Odd Arne Skogen | Sykehusprest | Sykehuset Ålesund |

**Endringer i styreperioden**

Aart Huurnink var nestleder i styrets første måneder ut 2022, deretter overtok styremedlem Ingebrigt Røen nestledervervet. Det har utover dette ikke vært endringer i styret.

**Ansvarsområder i styreperioden**

* Kontaktperson Fagbokforlaget/medlemsservice: Aart Huurnink og Sebastian Husby
* Hovedkomiteen Landskonferansen: Per-Arne Jakobsen, Sven Andrè Haug, Mathilde Johnsen og Bente Baklund
* Representant EAPC: Aart Huurnink
* Ansvarlig Høringsuttalelser: Ingebrigt Røen
* Redaksjonelt ansvar NPF nettside og Facebook: Sven Andrè Haug
* Redaksjonen Omsorg: Anette Iren Langås Larsen
* Helsedirektoratets arbeidsgruppe for revidering av Handlingsprogrammet for palliasjon i kreftomsorgen: Per-Arne Jakobsen

# ***Regnskapsfirma***

NPF bruker som tidligere styreperiode Sparebank 1 Regnskapshuset SMN A/S, avd. Røros, Tollef Bredalsvei 13, 7374 Røros. Revisor er Terje Talseth Gundersen.

NPF er registrert i Enhetsregistret i Brønnøysund.

# ***Medlemmer***

Medlemmer: Per 15. juni 2024 har NPF 487 medlemmer. Kontingenten har vært kr 590,- pr år – men besluttet redusert til kr 350.- fra og med 2024. Medlemskapet inkluderer;

* Rabatt på Landskonferansen i palliasjon
* Kollektivt medlemskap i EAPC
* Tilgang til tidsskriftet Palliative Medicine

Medlemsskapet har frem til 01.01.2024 inkludert:

* Abonnement på tidsskriftet «Omsorg» som utkom 4 ganger pr år frem til tidsskriftet ble avsluttet i 2024.

NPF hjemmeside: [www.palliativ.org.no](http://www.palliativ.org.no)

# ***Styremøter i perioden***

For å holde utgiftene på et fornuftig nivå har vi fortsatt å holde de fleste styremøter digitalt, bortsett fra 1. styremøte i halvåret hvor styret møtes fysisk. Styret har i perioden hatt følgende styremøter;

|  |  |  |
| --- | --- | --- |
| 2022  | 2023 | 2024 |
| 25. oktober 17. november 12. desember  | 10. januar 21. februar 16. mars 13. april 12. mai 23. mai 11. september 17.oktober 08. november 07.desember  | 09. januar 13. februar 13. mars 17. april 07. mai 18. juni 18. august10. september  |
| 3 møter hvorav 1 fysisk | 10 møter, hvorav 2 fysisk | 8 møter hvorav 1 fysisk |

Det har vært behov for en rekke styremøter med kort varsel i perioden, knyttet til prosessen rundt opphør av tidsskriftet Omsorg. Dette blir omtalt under et senere punkt.

# ***Aktiviteter i perioden:***

**Samarbeid med Norsk Forening for Palliativ Medisin (NFPM)**

Det har vært et tett og kontinuerlig samarbeid mellom foreningene og lokal komite for å arrangere Landskonferansen i palliasjon. Samarbeidet om Landskonferansen er omfattende, med oppstart umiddelbart etter avholdt konferanse og pågår gjennom hele styreperioden. Landskonferansen avholdes annethvert år, og de to foreningene har vekselvis ansvaret for å lede Hovedkomiteen og dens arbeid. NPF har i denne perioden hatt nestleder i komiteens arbeid. Utover dette er begge foreninger likt representert i Hovedkomiteen i tillegg til en Lokalkomite og representanter fra de Regionale kompetansesentrene i Lindrende behandling. Det har også vært nedlagt et betydelig og godt samarbeid mellom foreningene i den nedsatte arbeidsgruppen for revisjon av begrepslisten som omtales i eget avsnitt.

**Nordisk samarbeid**

NPFholder kontakt med de nordiske foreningene og spesielt med Foreningen for palliativ indsats i Danmark. NPF har deltatt med 3 representanter på deres Landskongress høsten 2023 i Kolding og tilsvarende deltar de med 3 representanter på vår Landskonferanse september 2024. Det har også vært mailkorrespondanse med svenske «Nationella rådet for palliativ vård».

Som følge av at Fagbokforlaget besluttet å ikke lenger utgi tidsskriftet Omsorg har NPF samarbeidet tett med Foreningen for palliativ indsats for å søke å finne løsninger for videre utgivelsen. Da dette viste seg å ikke være mulig, har samarbeidet fortsatt med henblikk på å kunne legge til rette for en fortsatt nordisk plattform for faglig utveksling og inspirasjon. Som følge av dette samarbeidet ble det arrangert Nordisk webinar den 7. mai 2024 med tema «Eutanasi», og det planlegges nytt webinar oktober 2024. Målsetningen er å avholde slike webinar 1-2. ganger hvert halvår i fremtiden.

**Deltakelse i Offentlige råd og utvalg**

NPF har én representant i Helsedirektoratets arbeidsgruppe for revidering av Handlingsprogrammet for palliasjon i kreftomsorgen.

NPF har to representanter i Helsedirektoratets Referansegruppen for oppfølging av Meld. St. 24 Lindrende behandling og omsorg. Det har vært avholdt fire møter i referansegruppen.

**Offentlige høringer:**

Kjerneområdene til NPF er tverrfaglighet og helhetlig tilnærming innen palliasjon.

Offentlige høringer er en viktig arena for å tydeliggjøre disse.

Styremedlem Ingebrigt Røen har ledet NPF sitt arbeid med høringsuttalelser. Det har i styreperioden blitt avgitt høringsuttalelse i følgende saker:

* Høringsuttalelse Forhåndssamtaler. Høringsfrist juni 2023
* Høringsuttalelse Kreftstrategi 2024-28. Høringsfrist oktober 2023
* Høringsuttalelse Legespesialitet i palliativ medisin. Høringsfrist september 2023
* Høringsuttalelse til Nasjonale faglige råd for kreftkirurgi. Høringsfrist mars 2024
* Høringsuttalelse Veileder til begrensning av livsforlengende behandling. Høringsfrist mai 2024
* Høringsuttalelse Retningslinje for Palliasjon til barn og unge. Høringsfrist mai 2024
* Høringsuttalelse Nasjonal veileder for smerteklinikker. Høringsfrist juli 2024

**Deltakelse/representasjon konferanser**

NPF har vært representert med deltakelse på EAPC sin konferanse ved Aart Huurnink, Mathilde Johnsen og Sebastian Husby. NPF ble representert på Den nationale palliative kongress, Danmark ved nestleder Ingebrigt Røen, Sven Andrè Haug og leder Bente Baklund.

**Landskonferansen 2024**

Deltakelse i Hovedkomiteen for Landskonferansen er en viktig og arbeidskrevende oppgave for styret i NPF. I denne styreperioden har medlemmene Per-Arne Jakobsen, Sven Andrè Haug og Mathilde Johnsen deltatt. Bente Baklund har vært nestleder i komiteen. NPF og NFPM har ansvaret for å lede komiteen annethvert år. Det har i Hovedkomiteen vært deltakelse av representanter fra Regionalt kompetansesenter Helse-Vest.

**Avholdte møter i Hovedkomiteen**

Alle møter har blitt avholdt digitalt bortsett fra 2 samlinger i Bergen for befaring av lokalene. Det er en foretrukket arbeidsform å holde møtene digitalt av økonomiske og tidsmessige årsaker.

* 2022: Fysisk møte 12. 12.2022
* 2023: Hovedkomiteen avholdt møte hver første mandag i måneden gjennom hele 2023, med oppstart 08.01.2023
* 2024: Det har vært avholdt faste møter i Hovedkomiteen den første mandag hver måned. Den 3. mai ble det avholdt fysisk møte i Bergen.

**Andre aktiviteter**

Årsregnskap for 2022 og 2023 er styrebehandlet og fremlegges på Generalforsamlingen.

**Nedleggelse av tidsskriftet Omsorg**

Det er nedlagt et betydelig arbeid i prosessen knyttet til at Fagbokforlaget i 2022 besluttet å ikke lenger utgi tidsskriftet Omsorg. Norsk palliativ forening ble kontaktet i november 2022 av medlemmer i Redaksjonskomiteen for tidsskriftet. De varslet med det at Fagbokforlaget ikke ville utgi tidsskriftet etter utgangen av 2023.

NPF var sammen med palliativ forening i Danmark svært opptatt av fremtiden for tidsskriftet Omsorg og deltok i flere prosesser for å sikre dette gjennom forslag om overgang til digital utgivelse, endret eierskap og fremtidig utgiver. Dette var en særdeles prioritert oppgave for oss i styret i NPF, ikke minst fordi vi var og er av den oppfatning at tidsskriftet er en viktig formidler av faglig kompetanse og kunnskap som ikke lett kan erstattes av andre kilder. Saken har også hatt en økonomisk side. Bærekraftig videreføring av tidsskriftet krever at det er godt forankret både faglig og økonomisk. NPF ønsket å være en del av løsningen for fremtiden for tidsskriftet Omsorg. Imidlertid ble ikke dette mulig uten at foreningen økonomisk forpliktet seg på en måte som ligger utenfor foreningens handlingsrom.

I og med at våre medlemmer også fikk abonnement på tidsskriftet som en del av medlemskapet utløste dette også en diskusjon om medlemsgoder og hvordan Omsorg kunne erstattes med et lignende tilbud. Dette resulterte i et medlemsabonnement på tidsskriftet Palliativ medicine som tilbys medlemmene fra og med 2024.

Videre ser vi denne form for formidling av fag som en viktig del av vårt nordiske samarbeid. Dette har vært utgangspunktet for arbeidet med Nordisk webinar, i samarbeid med Foreningen for palliativ indsats i Danmark. I mai avholdt vi vårt første webinar om Eutanasi, og dette vil bli etterfulgt av 1-2 nordiske webinar pr halvår. NPF og våre danske kolleger vil alternere om ansvaret for webinarene og derved også dekning av eventuelle utgifter. I denne sammenheng er det også av betydning at det forefinnes et beløp ca kr. 150 000,- til formålet om nordisk samarbeid som Foreningen for palliativ indsats disponerer.

**Medlemsregisteret**

En annen konsekvens av avslutningen av kontrakten med Fagbokforlaget er at de ikke administrerer vårt medlemsregister etter 2023. Dette betyr at styret i NPF har nedlagt en god del arbeid i å inngå ny avtale med firma som kan administrere vårt medlemsregister samt bistå i oppdatering og vedlikehold av nettsiden vår. Det er inngått avtale med firma Lykkemedia A/S for dette formål fra og med 1. mai 2024.

Fordelen med denne avtalen er også at vi da har mulighet for å kommunisere med medlemmene via mail. Det vil derfor fremover tas sikte på informasjonsskriv til medlemmene x 2 pr halvår for jevnlig informasjon og som erstatning for rubrikken «nytt fra foreningene» som ble publisert i tidsskriftet.

**Begrepslista**

Norsk palliativ forening (NPF) og Norsk forening for palliativ medisin (NFPM) har utarbeidet en begrepsliste for å klargjøre ulike ord og begrep innen fagfeltet palliasjon. Listen er utarbeidet for å øke felles forståelse for de ulike begreper både i samtale med pasienter og pårørende, i offentlige debatter og ulike innlegg og uttalelser i sosiale medier. Målgruppen er pasienter, pårørende og helsepersonell.

Der den medisinske forklaringen er omfattende, er både en kortversjon til bruk i dagligtale og en mer omfattende versjon beskrevet. Listen omfatter det arbeidsgruppen finner som de mest brukte begrep innen fagområdet.

Det har i perioden vært gjennomført et stort arbeid med å revidere begrepslisten. Arbeidsgruppen har bestått av følgende medlemmer:

Fra NPF; Eva Saltrøe, Ingebrigt Røen og Sven Andrè Haug

Fra NFPM; Eva Gravdahl og Asbjørg Mindnes

**Regnskap/økonomi**

Årsresultat for NPF var i 2022 på kr. 352.215.-, og i 2023 på kr minus 44.376.-

Det er pr mai 2024 inngått avtale med Sparebank 1 om fakturering av medlemsavgift som fra 2024 vil være kr. 350.- Dette faktureres 1 gang per år.

Inntekter fra Landskonferansen er vanligvis et viktig økonomisk tilskudd til NPF. Som følge av dette påregnes et overskudd de årene det arrangeres landskonferanse, mens det påregnes et underskudd de årene vi ikke arrangerer landskonferanse. NPF har som følge av overskuddet fra Landskonferanser årene 2021 og 2022 kunnet legge opp en solid «buffer» for fremtidige Landskonferanser. Noe av dette benyttes blant annet for å sikre lavere påmeldingsavgift til konferansen i 2024.

Den største utgiftsposten for styret i NPF har vanligvis vært møtevirksomhet. Idet man tilstreber en best mulig dekning av representanter fra hele landet, blir det kostbart å møtes fysisk. Disse utgiftene er redusert til et minimum da vi foruten ett fysisk møte i halvåret har hatt alle møter digitalt (Join, zoom, Teams). Styret har erfart at det er av betydning at man samles fysisk 1. pr halvår for å kunne jobbe med større saker. Dette anbefales også for det fremtidige styret.

I forbindelse med nedleggelse av Tidsskriftet Omsorg har avtalen med Fagbokforlaget om medlemsregisteret og fakturering av medlemsavgift blitt avsluttet. Det er per juni 2024 inngått avtale med Lykkemedia A/S om denne oppgaven (drift av nettside og medlemsregister) som vil medføre utgift på kr.7308,- pr år.

Lørenskog 15. juni 2024

For styret i NPF

Bente Baklund

Leder